Diari Oficial de la Generalitat Valenciana


Sumari del DOGV 290, del 26-09-1985 (1985/805028)

ORDRE del 10 de setembre de 1985, de la Conselleria de Cultura, Educació i Ciència, per la qual s'aproven les bases del VIIé Certamen de Bandes de la Comunitat Valenciana.
---------------------------------------------------------------------------------------------------------------------------------------------------------------------------

### Dades del document

Número de DOGV
:   290

Data del DOGV
:   26-09-1985

Secció del DOGV
:   ALTRES DISPOSICIONS

Número del document
:   1985/805028


Data del document
:   10-09-1985

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 10 de setembre de 1985, de la Conselleria de Cultura, Educació i Ciència, per la qual s'aproven les bases del VIIé Certamen de Bandes de la Comunitat Valenciana.  
Havent-se de celebrar el VIIé Certamen de Bandes de la Comunitat Valenciana, en ús de les facultats que em confereix l'Article 35 de la Llei de la Generalitat Valenciana 5/1983 de 30 de desembre de Govern Valencià,   
ORDENE:   
Article únic  
Aprovar les bases que regiran el VIIé Certamen de Bandes de la Comunitat Valenciana, les quals s'inclouen com a annex d'aquesta Ordre.   
València, 10 de setembre de 1985.   
El Conseller de Cultura, Educació i Ciència  
CEBRIA CISCAR I CASABAN  
BASES DEL VIIé CERTAMEN DE BANDES DE LA COMUNITAT VALENCIANA  
Primera  
Les bandes participants en aquest certamen seran les que hauran obtingut el primer premi en les seccions respectives de l'últim certamen provincial organitzat per cada una de les Diputacions Provincials de la Comunitat Valenciana.   
Segona  
La participació de les bandes concursants tindrà lloc en dues sessions, segons l'ordre resultant del sorteig efectuat amb aquest fi davant dels representants d'aquestes bandes.   
Tercera  
Les bandes designades per a prendre part en el certamen actuaran amb un màxim de vuitanta músics en la 1.ª secció, seixanta en la 2a i quaranta en la 3a   
Quarta  
En les bandes concursants no podran figurar més de cinc músics de reforç, dels quals solament dos podran ser professionals.   
Cinquena  
Per al control de la plantilla de les bandes concursants s'aplicaran els criteris i els requisits establerts en el Reglament de Certàmens de la Federació Valenciana de Societats Musicals.   
Els impresos per a inscriure les plantilles corresponents de les bandes podran aconseguir-se a la seu de la federació, al carrer de Sorní, núm. 22-1.ª, de València.   
Sisena  
El lloc de celebració del certamen que es convoca serà a la ciutat d'Elda, el dia 27 d'octubre d'enguany, a partir de les 9'30 hores.   
Setena  
Les obres d'interpretació obligada seran:   
1.ª Secció: RAPSODIA DE PASQUA, d'E. López Chavarri-Mas Quiles.   
2.ª Secció: LA CORTE DE GRANADA, fantasia morisca de R.Chapí. Núm. 3 Serenata. Núm.4 Final.   
3.ª Secció: LA LEYENDA DEL BESO (Intermedi), de Soutullo i Vert.   
La partitura o guió de l'obra d'elecció lliure s'haurà d'enviar (sis còpies), abans del 30 de setembre vinent, al Servei de Música, Teatre i Cinematografia de la Direcció General de Cultura de la Conselleria de Cultura, Educació i Ciència de la Generalitat Valenciana, Avda. de Campanar, 32. 46157, VALENCIA.   
Vuitena  
Les bandes participants rebran, en concepte de subvenció per a despeses generals, les quantitats que s'indiquen a continuació per a cada una de les seccions:   
 1.ª 250.000 ptes.  
 2.ª 225.000 ptes.  
 3.ª 200.000 ptes.  
Novena  
Es concediran tres premis, consistents en:   
1r. Medalla d'or.  
2n. Medalla de plata.  
3r. Medalla de bronze.  
El jurat, presidit per l'Hble. Sr. Conseller de Cultura, Educació i Ciència o la persona en qui delegue, estarà compost pel President de la Federació Valenciana de Societats Musicals o la persona en qui delegue, per tres especialistes musicals designats un per cada una de les Diputacions Provincials valencianes, i tres de designats per la Conselleria de Cultura, Educació i Ciència.   
Actuarà com a Secretari del Jurat el Secretari General de la Conselleria de Cultura, Educació i Ciència de la Generalitat Valenciana o la persona en qui delegue.   
Desena  
Els participants, pel fet de prendre part en el certamen i d'acceptar les bases, accepten les decisions i la resolució que adoptaran els membres del jurat, contra les quals no podrà interposar-se cap recurs o impugnació.